62020TO0020_INF
Digriet tal-President tal-Qorti Ġenerali tat-13 ta’ Marzu 2020 – Intertranslations (Intertransleïsions) Metafraseis vs Il‑Parlament
(Kawża T-20/20 R)
“Proċeduri għal miżuri provviżorji – Kuntratti pubbliċi għal servizzi – Talba għal miżuri provviżorji – Nuqqas ta’ urġenza”
1.
Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Fumus boni juris – Urġenza – Dannu gravi u irreparabbli – Natura kumulattiva – Ibbilanċjar tal-interessi kollha inkwistjoni – Ordni ta’ eżami u metodu ta’ verifika – Setgħa diskrezzjonali tal-Imħallef għal miżuri provviżorji
(Artikoli 256(1), 278 u 279 TFUE; regoli tal-Proċedura tal-Qorti Ġenerali, Artikolu 156(4))
(ara l-punti 20-23)
2.
Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Urġenza – Dannu gravi u irreparabbli – Oneru tal-prova – Obbligu li jiġu pprovduti indikazzjonijiet konkreti u preċiżi, sostnuti bi provi dokumentarji fid-dettall
(Artikoli 278 u 279 TFUE)
(Ara l-punti 26-27, 40)
3.
Proċeduri għal miżuri provviżorji – Sospensjoni tal-eżekuzzjoni – Kundizzjonijiet għall-għoti – Urġenza – Evalwazzjoni fil-kontenzjuż tal-għoti ta’ kuntratti pubbliċi – Dannu gravi – Natura suffiċjenti f’każ ta’ fumus boni juris partikolarment serju kkostitwit minn illegalità manifesta u gravi – Kundizzjoni – Tressiq tat-talba għal miżuri provviżorji fit-terminu ta’ sospensjoni qabel il-konklużjoni tal-kuntratt mal-offerent rebbieħ
(Artikolu 278 TFUE; Karta tad-Drittijiet Fundamentali tal-Unjoni Ewropea, Artikolu 47; Regolament tal-Parlament Ewropew u tal-Kunsill 2018/1046, Artikolu 175)
(ara l-punti 29, 30, 32, 33)
4.
Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Urġenza – Dannu gravi u irreparabbli – Dannu finanzjarju – Telf ta’ opportunità li tirriżulta mill-esklużjoni ta’ offerent minn proċedura ta’ sejħa għal offerti – Dannu li jista’ jwassal għal kumpens sħiħ fil-kuntest tar-rikors fil-kawża prinċipali jew ta’ rikors għad-danni – Assenza ta’ natura irreparabbli
Artikoli 268, 278, 279 u 340 TFUE
(ara l-punti 38, 39, 50, 52)
Suġġett
Talba bbażata fuq l-Artikoli 278 u 279 TFUE u intiża għall-għoti ta’ miżuri provviżorji intiżi, fl-ewwel lok, għas-sospensjoni tal-eżekuzzjoni tad-deċiżjonijiet tat-4 ta’ Diċembru 2019 tal-Parlament li jikklassifikaw l-offerta tar-rikorrenti fit-tieni pożizzjoni għall-għoti tal-kuntratt ta’ kaskata li jikkonċerna l-lott Nru 5 tal-kuntratt li għandu bħala suġġett servizzi ta’ traduzzjoni għall-Ingliż, fil-kuntest tas-sejħa għal offerti TRA/EU19/2019, u li jagħti l-ewwel kuntratt li jirriżulta minn din is-sejħa għal offerti lil offerent ieħor, fit-tieni lok, is-sospensjoni tal-kuntratt konkluż ma’ dan l-offerent l-ieħor u, it-tielet nett, li jiġi ordnat lill-Parlament li jikkomunika mar-rikorrent is-siltiet nieqsa mill-motivazzjoni tal-Kumitat tal-Evalwazzjoni.
Dispożittiv
1)
It-talba għal miżuri provviżorji hija miċħuda.
2)
L-ispejjeż huma rriżervati.